b'\n_START_ARTICLE_\nJohnny Cash\n_START_SECTION_\nBetydning\n_START_PARAGRAPH_\nOp gennem \xc3\xa5rene har Johnny Cash f\xc3\xa5et enorm respekt og beundring, ikke mindst blandt sine musikerkolleger. Mange kunstnere har direkte og indirekte v\xc3\xa6ret inspireret af ham, og hans humanit\xc3\xa6re indsats er ligeledes v\xc3\xa6rdsat._NEWLINE_Hans omskiftelige tilv\xc3\xa6relse har givet anledning til den Oscar-vindende filmsucces, Walk the Line fra 2005 med Joaquin Phoenix i hovedrollen som Johnny Cash. Der er udgivet flere hyldestplader, hvor forskellige kunstnere fortolker hans sange, og i 2006 havde en musical med titlen Ring of Fire premiere p\xc3\xa5 Broadway.'